
INSTRUKS
for  
BRUK AV NTNUs SENTRALADMINISTRATIVE DATASYSTEMER
1. Formål - definisjoner 
For å sikre optimal informasjonsbehandling ved NTNU er det behov for å fokusere på de regler som gjelder for dette, og slik sikre at den enkelte bruker er kjent med sitt ansvar for å ivareta informasjonssikkerheten. 
Generelle lovverk for saksbehandling og arkivering: 


- Forvaltningslov 

- Offentlighetsloven 


- Arkivlov

Sentrale lover og forskrifter som regulerer elektronisk behandling og arkivering er: 
   
- Personopplysningsloven med forskrift


- Forskrift om elektronisk kommunikasjon med og i forvaltningen (eForvaltningsforskriften)
Sentrale dokumenter i NTNUs regler for informasjonsbehandling er: 


- Retningslinjer for informasjonssikkerhet ved NTNU (https://sikkerhet.ntnu.no/infosikkerhet.html)

- IT-reglement (http://www.itea.ntnu.no/IT-reglement )
- Behandling av Personopplysninger ved NTNU (http://www.ntnu.no/administrasjon/avdelinger/personal/personopplysninger/personopplysninger.doc)
Den enkelte systemeier er ansvarlig for informasjonssikkerheten i sentraladministrative datasystemer. Den enkelte systemeier har gitt særskilte regler og veiledninger knyttet til bruken det enkelte datasystem (se oversikt over Sentrale administrative datasystemer http://www.itea.ntnu.no/adm-prog-kontakt.html)
2. Taushetsplikt.

Forvaltningsloven § 13 iflg. regulerer den alminnelige taushetsplikt for alle som arbeider eller utfører tjenester ved NTNU. Forvaltningslovens taushetsbestemmelser innebærer bla at enhver som utfører tjeneste eller arbeid for NTNU plikter å hindre at andre får adgang eller kjennskap til det vedkommende i forbindelse med tjenesten eller arbeidet får vite om noens personlige forhold, eller tekniske innretninger og fremgangsmåter samt drifts- eller forretningsforhold som det vil være av konkurransemessig betydning å hemmeligholde av hensyn til den som opplysningen angår. 

3. Bruk av sentraladministrative datasystemer (SD) ved NTNU
- tilgang til sentraladministrative datasystemer skal bare gis til de som har fått godkjent slik tilgang av linjeleder, og som er autorisert av Systemeier. En slik autorisering forutsetter at dette dokument er gjort kjent og undertegnet av brukeren. 
- sentraladministrative datasystemer skal bare pålogges via NTNUs datanett, eventuelt via VPN eller annen krypert forbindelse annetsteds fra. 
- når PCen er pålogget sentraladministrative datasystemer skal brukeren sørge for at ingen uvedkommende får tilgang. PCen skal sikres med passordbeskyttet skjermsparer eller tilsvarende.
- gjøres det endringer i PCens sikkerhetsinnstillinger eller installeres programvare av andre enn NTNUs IT-personell, skal PCen godkjennes av NTNUs IT-personell før påkobling på sentraladministrative datasystemer. 
- pålogging på saksbehandlingssystem (ePhorte), studentdatasystem (FS) og lønnssystem (SLP4) skal kun skje med PCer som driftes og vedlikeholdes med foreskrevet sikkerhetsnivå av NTNUs IT-personell. 
…………………………………………………………………..
dato

      underskrift enhetsleder
Er gjort kjent med ovenstående
…………………………………………………………………..

dato                        underskrift bruker
